
Parlamentario di AVP, mr. drs. Richard Arends: 

Gastonan di Gobierno a aumenta cu 125 miyon florin 

Compara cu e gastonan realisa aña pasa segun e 'uitvoeringsrapportage' 


“SI compara e gastonan den realisacion preliminario di pre- 
supuesto 2017, por conclui cu e gastonan di Gobierno a subi 
cu 125 miyon di florin pa aña 2018”, asina Parlamentario 
mr. drs. Richard Arends di fraccion di AVP a duna di conoce. 
E declaracion ald ta basa riba un comparacion entre e presu- 
puesto 2018 despues di 5 nota di cambio y informacion den 
e ‘uitvoeringsrapportage’ cu a wordo presenta na Parlamento, 
unda ta analisa e entrada y gastonan te na final di e ultimo 
kwartaal di 2017. “Pa cubri e gastonan alci Gobierno a au- 
menta su entradanan cu mas di 130 miyon di florin den aña 
2018.” Cu e informacion aki Parlamentario Richard Arends 
ta reitera su ponencia caminda cu e ‘crisisheffing’ ta nada 
mas cu un “coalitieheffing” como cu e ta financia e maneho 
expansivo di e gabinete nobo. E gastonan total ta consisti di e 
gastonan coriente, inversionnan, como tambe e contribucion 
adicional e fondo di AZV door di entradanan adicional door 
di e aumento di BAZV 


cu Gobierno ta brinda e ciudadano. Como cu Gobierno no a 
duna claridad riba nan maneho, ainda nos no sa si lo brinda 
mas servicio of si lo aumenta e tarifanan pa logra e sumanan 
aki. “Un cos ta sigur: e aumento di e peso pa ciudadanonan 
y empresanan local cu Gobierno ta impone door di aumenta 
BBO, BAZV y accijns ta pa financia e gastonan nobo aki”, 
Parlamentario Richard Arends a bisa. 

“No tabata tin ningun esfuerso sincero pa reduci e deficit bou 
di e norma di 3.0%,” asina Sr. Arends a declara. “Na inicio di 
e tratamento di presupuesto Gobierno a pretende di lo a re- 
duci gasto, pero contrario na esald sa di a aumenta esaldnan 
via cinco nota di cambio for di bista di CAET prome” Bayen- 
do un poco mas profundo den su analisis, e Parlamentario pa 
fraccion di AVP ta indica cu e intensificacion mas grandi ta 
den personal y operacion di oficina cu a aumenta cu 13 y 17 
miyon di florin respectivamente compara cu e realisacion di 
presupuesto 2017. Loke ta remarcabel cu proyectonan di Go- 
bierno por lo general a subi cu 35 miyon florin como tambe 
subsidionan cu 18 miyon. 

E “crisisheffing” cu ta consisti di aumento di BBO, BAZV y 
accijns lo mester genera 80 miyon florin den caha di Gobierno 
pa aña 2018, segun e presupuesto aproba pa partidonan den 
coalicion. Ademas di esaki Gobierno ta conta cu entradanan 
incidental di mas di 40 miyon di florin na dividendonan di 
empresanan estatal, reservanan y demas fondonan publico. 
Gobierno ta spera di haya 5 miyon florin mas for di otorga- 
cion di diferente permisonan, derechonan y otro servicionan 


Esaki no ta inclui ainda cu e pakete di compensacion cu Go- 
bierno a priminti e.o. un reduccion riba e prima di AZV p’e 
pensionadonan, aumento di reparatietoeslag cu 25 florin y 
mas incentivonan fiscal. Ambos medida di compensacion pa 
costa rond di 30 miyon. 

Eliminacion di impuesto pensionadonan por yega te na 100 
miyon. No a tene cuenta cu esaki ni den presupuesto 2018, 
pero tampoco den cuadro financiero p’e añanan cu ta bin. 
“Esaki ta un di e motibonan principal pakico no a vota na 
fabor di e presupuesto aki,” Sr. Arends ta splica. 

“Aunke cu e pronosticonan di Banco Central publica un dia 
despues cu e presupuesto a wordo aproba ta coincidi cu esun 
cu Gobierno a uza den e cuadro financiero, esaki no ta inclui 
e efecto di e “crisisheffing” ni tampoco e palcete di compen- 
sacion. Esald ta nifica cu probablemente e crecemento eco- 
nomico lo ta menos cu Gobierno ta pronostica. 

Esald lo conduci na menos entrada y e deficit lo ta mas halto 
cu -3.0%.” Den algun siman e conseho di CAFT lo ta publico 
y e pregunta ta keda si CAFT lo bay di acuerdo cu e presu- 
puesto incompleto aki sin ningun clase di reduccion di gasto. 

Na momento cu presenta e cuentanan anual di aña 2018 na 
Parlamento lo por tin un indicacion exacto di e aumento di 
gastonan den presupuesto 2018. Tanten e realisacion a base 
di e ultimo uitvoeringsrapportage ta duna un bista cla cu pre- 
supuesto 2018 ta un expansion di gasto y ta pasa e cuenta di 
esaki pa ciudadanonan y negoshinan. 

Politico y ex coordinado di Europe 
House a gana caso contra Gobierno 


RE,CIENTEMENTE tabatin veredicto den Corte di un 
caso cu un politico hoben activo a cuminsa contra su 
retiro for di Departamento di Labor, unda cu e tabata 
labora te na ultimo. Anteriormente e tabata encarga cu 
Europe House. 

E politico a cuminsa traha cu Gobierno a base di un con- 
tracto dia prome di november, 2013, na Ministerio di 
Asuntonan General, Ciencia, Innovacion y Sostenibili- 
dad den funcion di colaborador den Management di Eu- 
rope House, y pa duracion di e periodo di Gobernacion 
di Gabinete Mike Eman II. 

Na december e demandante a haya un carta informand’e 
cu su contracto a vence dia 31 di october, 2017. A wordo 
menciona cu den reunion di Conseho di Minister di 27 
di october, 2017 a dicidi cu lo ofrece un contracto nobo 
of tum’e temporalmente den servicio. Esaki e Gobierno 
nobo ta consider’e como “afscheidsbeleid”. Un maneho 
cu Gobierno nobo ta pensa ta en contra di principio di 
bon gobernacion. Gabinete Wever Croes a dicidi pone 
riba payroll te ora cu nan tuma un decision nobo y cual a 
sosode dia 6 di december, 2017. Eyden a dicidi cu no ta 
honra e decision di october. A dun’e un luna di pre-aviso, 
esta cu e ta traha te cu dia 31 di januari, 2018. 

E demanda ta pa pone bek den servicio di colaborador 
den seccion di retiro na DAO y pa sigui pague su salario 
te ora cu e contracto wordo finalisa di un forma legal. 


Tambe nan a pidi un adelanto, di 109.560 florin, riba 
e suma di daño y perhuicio, of lolce Corte ta considera 
husto, pa e finalisacion inhusto di e acuerdo laboral. 

Tur partido ta di acuerdo cu e demandante no ta un amb- 
tenaar, pero tin un acuerdo di trabou cu pais Aruba. E 
pregunta no ta si e tabata den servicio di Gobierno, pero 
contenido di e acuerdo di trabou despues di e periodo di 
Gobernacion di Gabinete Mike Eman II. 

Corte a bisa cu Gobierno mester mantene su mes na 
principionan di bon Gobernacion. Hasta si e acuerdo no 
ta mara na cierto articulo di ley pa esnan cu ta traha cu 
Gobierno. Pues mester a comporta su mes manera un 
bon doño di trabou. 

Corte a bisa cu e demandante door di su ambicionnan 
politico, ta dificil pa e haya un trabou den sector priva. 
No a lceda demostra cu Gobierno a tene cuenta cu esaki. 
Den e carta di retiro no a wordo splica pakico e ta wordo 
kita di trabou. E retiro no a wordo compaña pa un oferta 
di compensacion. Tur esaki ta haci cu e carta di retiro no 
ta cumpli cu e normanan, y aceptabel. 

Teniendo cuenta cu tur e aspectonan ya menciona, a 
ordena pa tuma den servicio cu forsa retroactivo te cu 
prome di februari, 2018, te ora cu un que otro wordo 
dicidi otro den bodemprocedure. E salario aki no mester 
wordo paga mas te ora cu Gobierno caba di paga e “af- 
koopsom” di 27.500 florin. Esald mester sosode uiterlijk 
pa 16 di mei, 2018. 


Corte di Corsou a duna aprobacion pa 
ConocPhillips pone beslag riba isla 


CONOCOPHILLIPS lo por caba lolce e sancionnan 
di Merca a cuminsa haci. E compania cu sede na Hous- 
ton, diabierna a asumi control di e activonan di petroleo 
di Venezuela na e isla di Boneiro y diasabra el a caba di 
haya permiso pa haci mesun cos na Corsou y ta spera e 
ordo pa haci esaki na Aruba, segun e relato di Reuters. 
Esaki sinembargo no por sosode na Aruba ya cu PDVSA 
no tin nada, ni gasolin, na Aruba. - 


E paso tuma door di ConocoPhillips ta cabando cu e ca- 
pacidad di PDVSA pa exporta crudo, e materia prima cu 
ta financia e regimen di Presidente Nicolas Maduro. 

E compania awo tin un capacidad limita pa carga super- 
tanlcer, e forma di transporte preferi di e cumpradonan 
na China y India, loke por obliga PDVSA pa hiba mas 
petroleo a e refinerianan Mericano cu mas descuento. 

Entre 1 5 pa 1 9 di mei 201 8 

A.T.A. ta organisa e di 34 "Annual Tourism Conference Aruba" 

Encuentro cu socionan di e mercado di Norte America 


UN biaha mas Aruba Tourism Authority ta cla pa ricibi mas 
cu 50 participante principalmente for di e mercado di Norte 
America pa e Annual Tourism Conference Aruba’ (ATCA) cu 
ta tuma luga di 15 di mei te cu 19 di mei 2018. E participan- 
tenan lo consisti di tour operators, aerolineanan local y inter- 
nacional, hoteleronan representando Aruba den e mercado di 
Norte America como tambe participantenan local y e ekipo 
di A.T.A. 

IGCOTAATCA 

Tur socio y agencianan tin como meta comun pa bende Aru- 
ba den exterior. E obhetivo di ATCA ta pa brinda posibilidad 
pa reforsa e conocemento di Aruba na e ehecutivonan y pa 
sigui traha riba e relacion cu e socionan, enfocando asina riba 
oportunidadnan cu por enrikece nos mercado turistico. Ade- 
mas, participantenan ta comparti practicanan cu ta exitoso, 
nan metanan strategico, y ta alinea cu A.T.A. su oficina na 
Merca y Aruba entro otro. 

Reunionnan manera esaki ta importante y ta duna un bista 
strategico riba e aña binidero pa cu Aruba su mercadeo den 
exterior y den e caso aki den e continente cu ta produci mas 
bishitante pa nos isla esta Norte America. Pa e aña aki tin 
proyecta un crecemento di 3.6% pa Merca y 3.0% pa Cana- 
da, resultando den un aumento di 3.6% pa cu Norte America 
pa 2018. Claro esalci ta tene cuenta cu kier atrae esnan cu 
tin entrada pa por paga un vacacion na Aruba y por laga 
mas atras den nos economia. Te cu april 2018, Merca a crece 
cu 6.7% y Canada a aumenta cu 10.5%, resultando den un 
crecemento di 7% en total pa e continente aki. 

ATCA CU PROGRAMA INTERESANTE PA SU 
PARTICIPANTENAN 

Diamars anochi lo tuma luga un recepcion na Hilton Aruba 
Caribbean Resort & Casino na honor di e participantenan di 
ATCA. 

E apertura oficial lo ser efectua diaranson mainta na unda 
Aruba Tourism Authority hunto cu Aruba Hotel and Tourism 
Association AHATA y Aruba Airport Authority N.V ta yama 
bonbini na tur e participantenan di ATCA. Esaki lo tuma 
luga na Renaissance Convention Center. E participantenan 
lo atende e conferencia cu oradornan invita y invitadonan / 
partnernan local unda lo ricibi un palabra di bonbini di CEO 


di A.T.A. kende lo presenta “A.TA.’s Strategic Direction for 
2018: The Big Picture”. CMO di AHATA Jim Hepple tam- 
be lo duna palabra di bonbini y “Gateway 2030“ Expansion 
Project Aruba Airport Authority N.V lo ser presenta door di 
James Fazio CEO di Aruba Airport Authority N.V 
E “Evolution of the North America Creative Campaign”, lo 
ser introduci door di Sanju Luidens, CMO di A.T.A. y fi- 
nalmente “Authentic Aruba: A first look at the Strategic & 
Creative Evolution”, lo ser presenta door di Gregg Wasiak y 
John Speers di The Concept Farm, e agencia di ‘advertising’ 
pa Aruba pa Norte America. 

Atardi e participantenan di ATCA ta participa den actividad- 
nan cu ta yuda nan conoce nos isla su encantonan. Tin un 
paseo riba boto di bela cu ta pasa dilanti di e costa zuid ca- 
minda nan por aprecia diferente beach. Anochi ta spera nan 
un experiencia cultural y gastronomico den centro di ciudad 
caminda lo conoce nos artesano y nan obra local cu ta obteni- 
bel na ‘Cosecha’. 

Diahuebs durante dia, A.T.A. tin sesion di actualisacion ca- 
minda e invitadonan lo descubri e ‘Path to Happiness.’ Asina 
lo conoce con Aruba ta satisface plenamente diferente grupo 
‘Niche’ manera ta esnan cu ta busca Romance, Gastronomia, 
Diversion pa Famia, Bienestar, etc. E programa pa e dia aki 
ta inclui inspeccion di diferente acomodacion, mientras cu 
atardi ta continua cu e vitrina (marketplace) turistico, cu ta e 
parti mas importante di e conferencia aki. 

E marketplace ta unda negociacion entre diferente partner 
local y di e mercado Norte America ta tuma luga. Aki ta pro- 
fundisa y comparti informacionnan riba nivel di strategia y 
tambe iniciativanan di mercadeo enfoca riba inteligencia, in- 
novacion e integracion. E sesion di vitrina turistico ta conti- 
nua den transcurso di diabierna henter dia. 

Naturalmente, durante e programa, e participantenan tin 
oportunidad pa experiencia nos isla atravez di jeep tour/ cata- 
maran etc. pa asina nan por aprecia e adelanto di e esfuerson- 
an cu ta haci nos isla mas atractivo pa e turista. E conferencia 
ta clausura diabierna anochi cu un recepcion di despedida cu 
ta tuma luga na Museo Arkeologico. 

Di e manera aki Aruba ta sigui engrandece y fortalece su laso- 
nan, garantisando asina e crecemento den nos industria pri- 
mordial cu ta turismo. Aruba Tourism Authority pa medio di 
entre otro ATCA 2018 ta sigui traha duro pa logra metanan 
stipula! 





Dialuna, 14 Mei 2018 


AWEMainta 


5 



30 minuut na yamada GRATIS* + 

ATA a logra entrada di 100 miyon florin den 2017 



DIARANSON ultimo a tuma luga 
entrega oficial di e Rapport Anual pa 
aña 2017 na Minister di Turismo Dan- 
guillaume Oduber, cual a wordo haci 
door di Ronella Tjin Asjoe-Croes, CEO 
di A.T.A. den presencia di presidente 
di miembronan di Hunta di Supervi- 
sion di A.T.A. incluyendo, Cisco Quant, 
Maarten-Jan van Romondt, y Jeanne- 
Marie Bislik-Oduber. Di parti di Oficina 
di Turismo tawata presente Sanju Lu- 
idens-Daryanani, CMO di A.T.A. y Dy- 
ane Vis-Escalona, Business Manager di 
A.T.A. Ademas tawata presente Gerald 
Tsu, consehero di Minister di Turismo y 
representantenan di Ernst & Young. 
Como e autoridad di turismo na Aru- 
ba, A.T.A. ta estricto den su maneho. 
Gerencia ta laga diferente compania 
independiente haci auditoria riba base 
kwartaal y anual. Esaki a bin ta tuma 
luga ya for di 2011, na momento cu Ofi- 
cina di Turismo a bira independiente y 
orguyosamente por bisa cu tur aña ta 
cumpli debidamente cu entrega di entre 
otro e Rapport Anual, cu ta inclui re- 
sumen di resultadonan y di trabou haci, 
como tambe e relato financiero cu su re- 
spectivo ‘goedkeurende verklaring/ 
Conforme ley, tin dos momento clave 
pa Oficina di Turismo, e prome ta ora di 
haci entrega di e presupuesto pa e aña 


siguiente y e di dos momento ta ora di 
entrega e Rapport Anual cu e resulta- 
donan di e aña anterior. E Rapport An- 
ual ta consisti di un rapport general, fi- 
nanciero, y un parti unda ta elabora riba 
e trabao di e Hunta di Supervision. Den 
e parti general di e rapport ta inclui un 
compilacion di e logronan di e diferente 
departamentonan den A.T.A., cual ta 
e departamento di Mercadeo, Strate- 
gia Investigacion (‘research’) y Planifi- 
cacion, Destination Services, Recurso 
Humano, y e departamento encarga cu 
e aspecto financiero y maneho di facili- 
dad di A.T.A. 

Prome cu Minister aproba e rapport, 
esaki lo wordo manda pa parlamento di 
Aruba ‘ter inzage’ pa 10 dia di trabao. 
Parlamento ta ricibi esaki, cual con- 
forme ley ta e siguiente paso den e pro- 
ceso di aprobacion, djey pa Minister di 
Turismo por duna su aprobacion formal 
pa cu e Rapport Anual di A.T.A., e edi- 
cion di 2017 pa ta exacto. 

Esald ta e di shete Rapport Anual di 
A.T.A. cu a wordo completa y cu ta car- 
ga un ‘goedkeurende verldaring’ di un 
compania di accounting independiente, 
esta Ernst & Young. Pa A.T.A. e ta un 
ehercicio extenso y di suma importancia 
y un parti integral di e maneho cu ta cana 
man den man cu ley stipula pa A.T.A. 
como tambe codigo di ‘Good Corporate 
Governance’ stipula pa A.T.A. 

Mester añadi cu fuera di esald, A.T.A. 
ta tene un auditoria financiero inde- 
pendiente per kwartaal, cual ta wordo 
conduci pa e oficina di accounting in- 
dependiente den e caso ald Pricewater- 
houseCoopers. 

A.T.A. ta pone hopi enfasis riba su 
maneho financiero y riba un mane- 
ho conforme ley aplicabel pa 
A.T.A., como tambe conforme 
locual ta constitui ‘Good Cor- 
porate Governance’. E paso- 
nan aki como tal ta refleho di 
un maneho cu ‘Checks & Bal- 
ances’ adecua unda A.T.A. ta 
entre otro wordo audita door di 
companianan independiente, 


conforme reglanan internacional. 

Fondonan 

E entrada primordial di A.T.A. ta e asi- 
na yama ‘Tourism Levy’. Gobierno a 
designa e ‘levy’ aki -cual antes tawata 
e ‘room tax’- como e componente di en- 
trada primordial pa A.T.A. 

Ademas, A.T.A. ta ricibi fondonan adi- 
cional di e asina yama ‘Travel Promo- 
tion Levy’ desde september 2012 cual 
ta wordo maneha directamente door 
di A.T.A., cu ta haci esaki den colabo- 
racion estrecho cu IATA (International 
Air Transport Association). Esaki ta cu- 
bri e gastonan cu ta wordo haci pa pro- 
move Aruba internacionalmente como 
tambe pa cu desaroyo di nos producto 
turistico. 

A.T.A. su entrada total pa 2017 tabata 
di AWG. 100 miyon, di cual 73% a wor- 
do inverti den mercadeo. A.T.A. su en- 
trada menos su gastonan pa cu 2017 a 
resulta den 12.4 miyon florin resultado 
positivo netto, cu lo bay pa caha di gobi- 
erno, conforme amienda di ley di A.T.A. 
cual a pasa na december 2015. 

Resultado di aña 2017 

Pa loke ta trata aña 2017, Aruba su tur- 
ismo en general a cera cu un crecemento 
di 9.1% si exclui e mercado fragil -y cu 
sigur a trece su retonan- di Venezuela. 
Nos mercado principal, esta e mercado 
Norte America a cera cu un crecemento 
di 10.7%. Esald ta e resultado di esfuer- 
sonan adicionakahuste strategico cu a 
wordo haci durante e aña pa cu mercad- 
eo den entre otro e mercado Mericano. 

Esaki ta wordo refleha no solamente 
den e cantidad di bishitante, pero tambe 
den e grado di ocupacion y rendimento 
(ganashi) pa hotelnan, cual conforme 
resultadonan reporta pa AHATA a crece 
cu 4.7% (occupancy) y 10.8% (RevPar) 
consecuentemente pa cu 2017. Segun 
ultimo resultadonan publica pa Banco 
Cenral pa 2018, e Tourism Receipts pa 
Aruba a subi -te cu september 2017- cu 
4.2%. 

Buy NOW 

and start paying until 

January2019! 

PVV rabia cu Hulanda a 
aproba credencial di Consul 
Venezolano nobo pa Aruba 


MIEMBRONAN di e partido politico Hu- 
landes PW, a reacciona cu asombra y a re- 
chasa e decision di Gobierno di Hulanda di 
acepta y permiti establecimento di e Consul 
General di Venezuela na Aruba, esta di Car- 
los José Mata Figueroa, lcende tabata Minis- 
ter di Defensa di 2010 - pa 2012 durante e 
Gobierno di Hugo Chavez. 

E aprobacion di e consul aki, kende ta riba lis- 
ta di Merca contra kendenan tin sancionnan 
imponi, a wordo anuncia recientemente door 
di Stef Blok, Minister di Asuntonan Exterior 
di Reino Hulandes. 

PW sinembargo lcier pa e mal decision alci 
wordo hala aden mas lihe posibel; na me- 
sun momento miembronan di e fraccion, de 
Roon y de Graaf, a haci un serie di pregunta 
na Minister Blok. 

Nan lcier sa si e ta comparti e opinion di nan 
cu Reino Hulandes solamente mester acepta 
diplomaticonan stranhero lcende nan reputa- 
cion no ta wordo cuestiona; pakico un biaha 
mas a bay di acuerdo pa acepta un consul 
Venezolano di reputacion dudoso na Aruba? 
Si esaki ta confirma e reputacion di Aruba 
y, por lo tanto, di Reino Hulandes como un 
centro di trafico internacional di droga?’ 

A bini bon cla dilanti cu esnan di partido 
PW no ta desea cobertura consular di e gen- 
eral aki debi na su antecedentenan. 

E credencialnan a wordo aproba caba pero 
no ta conoci ki dia e Consul lo yega Aruba, 
ya cu ningun anuncio oficial a wordo haci. 

Parlamentario Richard Arends 

Pa gobierno logra su 10 miyon pa 2018 
gasolin lo por subi ainda cu 16 cen 



AUMENTO di prijs di gasolin ta un hecho for di siman pasa caminda 
cu despues di hopi tempo, prijs di gasolin ta surpasa 2 florin pa liter y ta 
algo cu dificil pa por controla ora cu tuma nota di desaroyo riba mercado 
mundial, caminda prijs di combustibel ta aumenta debi na e demanda cu 
ta surgi debi na winter largo y e situacion cu tin na Venezuela cu ta pone 
cu e demanda ta mas halto. 

Parlamentario pa fraccion di AVP, sr Richard Arends ta mustra sinem- 
bargo cu no ta na su luga pa transforma e desaroyo aki den un asunto 
politico manera den pasado oposicion tabata haci ora cu aumento di 
prijs di gasolin aumenta. 

Ni tampoco bin cu promesanan di campaña falso caminda cu ningun 
hende tin control riba desaroyo di prijs di crudo riba mercado interna- 
cional. 

“E prijs lo sigui subi den proximo lunanan pero loke ta preocupa nos frac- 
cion sin duda ta cu den presupuesto, gobierno a calcula un entrada di 10 
miyon florin extra pa loke ta trata accijns. 




Prim ito 

Experto den Comehein 
Solucion pa problema di 

fruminga, prpata, kakalaka 

Call Today: 588-4000 
Freetermitequotation. 


Pa logra e 10 miyon di florin ey den e di dos mita 
di aña, accijns lo tin cu subi cu 16 cen pa aña 
2018 ainda, pues nos ta premirando un aumen- 
to drastico di prijs di gasolin, no solamente e au- 
mento autonomo a base di e prijs riba mercado 
internacional, pero tambe e hecho cu gobierno 
ta calculando pa aumenta accijns pa por yega e 
10 miyon di florin aki y esey ta ekivalente na 
16 cen, si tuma e luna di juni te cu december pa 
loke ta sobra e aña aki. E di dos preocupacion, 
nos ta bay bek na 10 aña pasa, na momento cu 
e BBO a wordo introduci den combinacion cu 
e crisis energetico cu tabata existi e tempo ey, a 
yega na inflaccionnan di mas cu 10% , algo cu 
nunca nos a yega di conoce y loke nos ta mirando 
aworaki, ta ripiticion di mesun scenario ald. Bo 
tin un prijs di energia cu ta aumenta y un prijs 
di combustibel cu ta aumenta. No ta premira un 
crecemento economico,Banco Central a publica 
un dia despues cu presupuesto a wordo aproba, 
un crecemento economico di 1% pa loke ta trata 
aña 2018 sin tene cuanto e efecto di ‘crisisheff- 
ing’ of asina yama ‘coalitieheffing,’ como tambe 
e pakete di compensacion. 

Nos no ta premira cu lo tin crecemento eco- 
nomico na 2018. Pues un combinacion di e dos 
factornan alci mas e aumento di BBO y BAZY 
ta loke nos ta yama un ‘perfect storm’ atrobe, 
ripitiendo e situacion di 10 aña pasa caminda 
bo no tabatin crecemento economico, prijs di 
energia ta subi y gobierno ta introduci un BBO- 
BAZV cu ta afecta dor su efecto acumulativo, ta 
afecta tur hende, ta afecta cartera di tur famia, 
ta afecta e gastonan di haci negoshi y esaki tin 
su repercusionnan atrobe pa e crecemento eco- 
nomico. Nos lo bay sinti di biaha e poder in- 
flatorio, no solamente di e prijs di gasolin, pero 
for di prome di juli tambe nos lo sinti’e pa loke 
a trata introduccion di e ‘crisisheffing,’ cu ta 
hinca den presupuesto y cu lo tin su efecto riba 
prijs di gasolin tambe mirando cu e mayorista 
y detayista mester inclui e aumento aki den su 
prijs. “Ademas di e aumento di accijns, nos lo 
conoce un aumento di prijs di gasolin pa moti- 
bo di aumento di BBO y BAZY” Parlamentario 
Richard Arends ta conclui. 

“Mientras cu ningun gobierno tin control riba 
prijs di combustibel riba mercado internacional, 
gobierno si tin control riba medida cu e ta im- 
pone riba pueblo y empresanan.” 

COMMERCIAL 

REFRIGERATION 



y Fast Response 

Solution Oriented 

i/ReliabLe Services 


Improve & Extend Unit Efficiency 
and Effectiveness 

S Malfunction Prevention 



CONTACT US: 

A Caya Ernesto Petronia 45 
T 588.2860 C 563.3766 
E fertecnv_mfer@outlook.com 
Si aircondi tionin garuba 
Opening Hours 
Dialuna - Diabierna: 8am - 5pm 
Diasabra: 9am - Ipm 


Property Sales Force Service Team Of The Year! 

Renaissance 
Aruba agana 
Elite Awards 

Selecta pa lider di cada Continente: 
Renaissance Aruba ta bira ganador di CALA Regional 


(Renaissance flruba Resort dt 
Casino a becfa nombra como e 
ganacfor regionaf cfen categoria 
‘(Property Safes Torce Service 
Team OfTbe Tear’ cñ ‘ELlTE 
Shvarcfs. 

J4 scoge e ganacfornan pa 2017, 
basa riba cCiferente nominacion 
cu a ricibi. Tur nominacion ta 
fecfa revisa cfor cfi un comision 
cfi sefeccion regionafy cCi 
continente, consistiencCo cCi 
Cidernan mayor. 

Liderazgo mayor di cada continente- America, 
Asia Pacifico, Europa, Medio Oriente y Africa- 
lo selecciona un ganador pa cada award cu lo 
competi pa e distincion mundial. 

Dentro di poco nan lo anuncia e ganadornan 
riba nivel mundial. Tanto, Renaissance Mari- 
na Hotel- e hotel exclusivamente pa adulto y 
tambe e espacioso Renaissance Ocean Suites, 
ta contento di a keda selecta como ganador 
den e prestigioso award. 

“E team di benta na Renaissance Aruba ta 
traha duro tur dia y keda reconoce pa nos 
logronan den un award impresionante mane- 
ra esaki, ta realmente un honor,” asina Janien 
Huistra, Director di Benta y Mercadeo a reac- 
ciona riba e bon noticia. 

“E ta muestra di nos dedicacion y compromi- 
so n’e hotel y e marca di Marriott. ” 

Parlamentario Daphne Lejuez: 

'lnnovacion di Aruba: 
San Nicolas merece di 
ta e pionero den e era 
nobo di Entrepreneurship, 
Incubators y Industria 
Creativo DigitaK 



ycc 



Sw^We’re 

CLOSED 


ARUBA OFFICE 

Fridlay, May llth P 201Sfrom 8:00am-17:00pm 
Monday, May 14th r 2018from 8:00am-12:00pm 

for uirgent matters, please email as usual 




email address: info@vcc-int.com: website: vcc-int.com 


RECIENTEMENTE parlamentario Daphne Lejuez di fraccion di MEP, 
a wordo invita pa Sra. Velthuizen, directora di Camara di Comercio, pa un 
reunion cu algun miembro di COSME (EU program for the Competitive- 
ness of Enterprises and Small and Medium-sized Enterprises) cu tin como 
meta pa promove entrepreneurship y mehora condicionnan comercial pa 
asina empresarionan chikito y mediano por desaroya y florece. E programa 
di COSME ta core di 2014 te cu 2020 y ta traha cu un budget disponibel 
di 2.3 biyon Euro. 

Reunion cu COSME 

Hunto cu e representante di COSME, Sr. Hans Vershoor, a bin un team di 
Hulanda di empresario hoben, Sr. John Sandiford y Sr. Maarten Hendriks, 
pa haci un sondeo riba e factibilidad di Aruba como un destinacion pa in- 
cubators/start-ups. E team di empresario hoben di Hulanda ta partner den 
un Start-up na Eindhoven na Hulanda cu ta ofrece entre otro servicionan 
pa start-ups, incubator y co-working spaces pa asina promove entrepre- 
neurship den sector empresarial chikito y mediano. 

Durante e reunion nan a comparti cu den nan sondeo preliminar nan por 
a constata cu pa Aruba no tin areanan defini pa incubators, pero mas bien 
cu henter isla di Aruba por wordo considera como un incubator. 

Considera San Nicolas como area pa Innovacion 

Den combersacion parlamentario Lejuez a comparti pa tuma San Nicolas 
den consideracion como un localidad pa crea espacio pa innovacion, incu- 
bators y pa stimula entrepreneurship, mirando cu akinan e espacio comer- 
cial no ta satura y por crea un comunidad empresarial hoben, dinamico y 
progresivo cu alavez lo por duna San Nicolas e desaroyo y empuhe necesa- 
rio pa reinventa su mes y aumenta actividad economico. 

Servicio di Ferry por aporta na cambionan grandi y positivo 
Parlamentario Lejuez a menciona tambe e plannan di un posibel servicio di 
Ferry entre islanan ABC cu lo sali for di San Nicolas, asina aki brindando 
hopi oportunidad y beneficio na e area di San Nicolas y tambe Start-Ups, 
door di amplia economies of scale (afzetmarkt) y haciendo e mas atractivo 
pa establece negoshi na San Nicolas. Un desaroyo cu eventualmente lo por 
aporta na cambionan grandi y positivo pa nos “Sun Rise City”! 

Representantenan di COSME hopi entusiasma 

E representantenan di COSME a keda hopi entusiasma cu e posibilidad y 
siguramente lo inclui esaki den nan evaluacion y Parlamentario Lejuez den 
futuro cercano lo extende un invitacion pa bishita San Nicolas na e comis- 
ion alci. ”Awo ta keda na nos pa traha na materialisa plannan pa e posibel 
desaroyo ald pa San Nicolas y Aruba”, segun Lejuez. 

Como presidente di comision fiho di parlamento riba areanan di econo- 
mia y innovacion, parlamentario Lejuez a sigura di trece esaki dilanti pa 
wak con por stimula e desaroyo necesario pa por complementa e desaroyo 
socio-economico pa e bienestar di esnan cu ta biba na San Nicolas, y con- 
secuentemente tambe pa Aruba den su totalidad. 

“Den reciente decadanan, San Nicolas a conoce un caida socio-economico 
debi na entre otro e volatilidad di e industria petrolero y e falta di maneho 
economico sostenibel. Mas cu un distrito, San Nicolas mester wordo con- 
sidera como un ciudad cu atributonan unico y cu un potencial economico 
dinamico cu ta biba den comunidad di San Nicolas. Un comunidad tra- 
hado y uni cu merece e hermentnan y oportunidadnan nobo di desaroyo, 
muy en especial atravez di “21st Century Skills & Careers”, asina ki cum- 
insando un era industrial nobo, moderno y sostenibel. “San Nicolas merece 
esaki”, Parlamentario sra. Daphne Lejuez ta conclui. 

E droga cu mas Flex-Team ta confisca ta marihuana 



DEN e ultimo siman di april un biaha mas e miembronan di Flex-Team 
a tene diferente control y durante cual a resalta e cantidad di personanan 
cu a wordo haya cu marihuana of artefactonan den uzo di marihuana. 

E controlnan rutinario tabata wordo teni na Eagle Beach y The Village pa 
evita cu gruponan ta aglomera den e areanan y causa problema. 

Nan a participa den un control di trafico den area di Noord riba 26 di 
april, unda cu en total 42 auto a wordo controla y 13 PV a wordo duna. 
Riba diasabra 28 di april, rond di 11 ’or di anochi, nan a mira un Hyundai 
Accent shinishi coriendo riba Kamerling-Onnestraat sin e debido ilumi- 
nacion. E luz patras no tabata funciona. A dicidi di para e vehiculo. Tanto 
e chauffeur como e ocupante ta di habla Spaño. E chauffeur no por a mus- 



tra un rijbewijs valido y tampoco por a bisa unda e ta biba. E ocupante a 
duna diferente nomber. Pa e motibo aki a dicidi di yama IASA y e funcio- 
narionan a presenta na e sitio pa tuma e dos personanan aki di Venezuela. 
A resulta cu ambos a drenta como turista y a keda atras. E auto a wordo 
poni na banda di caminda pa e doño pasa buske. 

Dia 29 di april pa 1.45 di madruga, e Poolisnan tabata riba surveillance 
den Caya Frans Figaroa, na altura di Yen Yen Bar Restaurant, ora cu a 
mira panort di e negoshi aki un Nissan March gel, cu stuur na banda 



Property Land For Sale 


§ S0UT0 REAL ESTATE 


Ponton, Oranjestad 

10,940 m2 

Afl. 

929,900 

Ponton, Oranjestad 

822 m2 

Afl. 

203,856 

Rooi Prikichi, Ayo 

586 m2 

Afl. 

117,200 

Jan Flemming, Sta. Cruz 

1,089 m2 

Afl. 

120,000 

Sta. Lucia, Sta. Cruz 

7,998 m2 

Afl. 

539,865 

Sta. Lucia, Sta. Cruz 

10,500 m2 

Afl. 

661,500 

Ayo, Paradera 

1,315 m2 

Afl. 

184,955 

Mahuma, O'stad Oost 

16,000 m2 

Afl. 

1,280,000 

Saliña, Moko 

1,621 m2 

Afl. 

364,725 

Saliña, Moko 

806 m2 

Afl. 

201,500 


Call: 734.8000 or 583.7400, Visit our office at Cayena Mall 


drechi. Tabatin algun persona para banda di e auto y un homber sinta 
na stuur. A haya un holo fuerte di marihuana, biniendo di direccion di 
e grupo. A cende cu linterna riba e chauffeur y a mira cu e kier a sconde 
algo bou di e asiento. Yegando cerca, un di e Polisnan a haya banda di e 
porta di e chauffeur un sigaria di marihuana mita huma y e holo fuerte 
di marihuana ta sali di e auto. A pidi e chauffeur baha di e auto y bou di 
su asiento saco cu yerba parecido na marihuana y “marihuana maler” cu 
resto di marihuana. Tur cos a wordo confisca. A detene e homber di inicial 
M. 

E mesun dia ey pa 3.40 di madruga Central a manda diferente patruya 
pa Emotions Night Club pa un pelea, y supuestamente tin arma envolvi. 
Flex-Team a topa cu patruya di Playa na e sitio. A mira un muhe cu tabata 
insulta un di nan coleganan di Playa y esaki tabata pidie pa bay for di e 
sitio. Pero e muhe a sigui grita y tabata busca problema cu e guardia di e 
club. Mirando e forma cu e tabata reacciona, probablemente e tabata bou 
influencia di algo. 

Dado momento el a bringa cu un di e Polisnan, a skope cu su hilchi sa- 
pato. Tabatin mester di dos Polis pa domin’e y pone den patruya te ora cu 
Overvalwagen yega pa transporte. Hasta el a cuminsa skupi nan den cara. 
E muhe a resulta di ta ICM. naci na Colombia. 

E cantidad di control teni den e periodo di 23 pa 29 di april tabata 105 y 
a haci 3 detencion di cual un ta pa droga y dos ilegal. 

Trio aresta na Eagle Beach pa posesion di droga 





TA conoci pa un y tur cu Flex-Team, continuamente 
ta controla areanan unda grupo di personanan hoben 
ta aglomera pa cosnan ilegal cu por ta tumando luga. 
Un di e areanan aki ta Eagle Beach. E ta un area unda 
cu hopi biaha e hobennan c uta core autonan RHD ta 
acumula pa pasa un rato agradabel. Pero entre e grupo 
tambe tin esnan cu ta haci cosnan ilegal y esey a sosode 
den fin di siman. 

Diadomingo mey anochi Flex Team di polis cu ta tur 
caminda, a bay controla un Altezza staciona na pabou 
di Oceania na Eagle. 

Den e auto tawata tin 3 persona, dos homber y un 
muhe. Durante e control agentenan ta haya droga, y 
mas articulonan cu tin di haci cu esaki. 

Mes ora a bay over na detene tur tres, y pidi transport- 
wagen pa hibanan warda. 

Ta parse cu hopi hende no ta lesa noticia, esta cu cu- 
erpo policial ta hopi activo ariba caya. 

E grupo aki a pensa cu nan lo bay Eagle pa chill, luga 
ela caba na stress. 

Accidente pisa na Meiveld 




DIADOMINGO marduga pa mas o menos 1:50 in- 
formacion a drenta di un accidente serio, na e crusada 
di Meiveld pa bay Cumana. Pa ta mas exacto, patras di 
ex Codemsa direccion pariba. 

Na yegada di polis, nan ta topa cu un auto marca Hon- 
da color shinishi pega contra un mata di Kwihi. 

Na stuur un dama, cu tawata for di tino. 

E dama pa un of otro motibo a baha caminda, y a bay 
dal net na banda di chauffeur contra un troncon di un 
mata di Kwihi. 

Na yegada di ambulance, paramediconan a mira e serie- 
dad di e situacion y a pidi refuerso di mas colega. 
Brandweer tambe a wordo avisa. Na yegada a mira e 
impacto di auto y a bay over pa corta parti di e porta pa 
asina por saca e dama. 

Despues di algun minuut a logra saca e dama y a trans- 
porte pa hospitaal den un situacion serio. 

Ricardo Croes, Lider fraccion Red Democratico 

Mocion 76 "Para Tur Sorto di Discrimina 


DESPUES di un tratamento di e presupuesto di gobierno 
pa cu 2018 ta un cos so a sigui e dianan despues y esey ta 
un discusion ariba e mocion nr 76 cu a ser presenta pa MEP/ 
POR/RED y cu a haya 6 parlamentario vota pro despues cu 
8 a firma di ta sostene e mocion. E mocion a carga e nomber, 
den medionan di comunicacion, di mocion di legalisacion di 
cannabis. Esaki ta completamente ekiboca y lo mi elabora 
mas ariba esaki. 

Tawata tin un total di 8 parlamentario di coalicion cu a firma 
e mocion di cual un di nan a schrap su firma despues di a 
combersa cu otro parlamentario den su fraccion kende a bis’e 
cu e no lo sostene e mocion ey. Pa es motibo aki mi mester 
a print un mocion di nobo y su firma no ta ariba esaki. Tur 
hende sa cu e mocion aki a ser presenta pa mi persona y 
tambe cu Partido ReD Democratico ta e unico partido cu a 
y ta para keto bai pa legalisacion en general. E pensamento 
aki, entre otro factornan manera falta di conosemento am- 
plio ariba e materia, den mi parecer a haci su efecto ariba e 
interpretacion di e diferente actornan aki, esaki ta mi conclu- 
sion personal. 

Casi tur articulo cu mi a lesa y varios entrevista cu mi a scu- 
cha duna di parti di tanto abogado, parlamentarionan, minis- 
ternan y varios otro actornan den nos comunidad a mustra di 
no a comprende e mocion corectamente y a malinterpreta e 
mocion tambe. Esaki sin conta e medianan di comunicacion 
nan comprometi cu kier solamente sembra discordia y bruha 
tera. 

Locual ta poni “tussen haakjes” ta pa amplia pa haci’e mas 
claro pa esnan cu no por a comprende. 

E mocion: 

• Partido ReD Democratico no ta e unico partido cu a 
hiba campaña cu e meta pa pone “e ser humano central”. 
Tanto MEP como tambe Partido POR a hiba e mesun cam- 
paña aki; y cu 

• Pa culmina e campaña e votadornan a dicidi di duna e 
tres pardidonan aki e oportunidad pa cumpli cunan palabra 
(pacta sun servanda) y mustra cu di berdad nan tin “e hende 
central”, cu ta berdad cu nan tin e meta pa pone “e ser hu- 
mano na prome lugar”; y cu 

• Den e programa di gobernacion ariba pagina 1 den e di 
tres alinea e tres partidonan den coalicion a inclui e promesa 
aki y a pone por escrito cu tur tres partido ta propone pa hiba 
un gobernacion basa ariba principionan di bon gobernacion, 
transparencia y integridad y na e mesun momento hiba un 
maneho responsabel ariba finanzas publico cu como meta pa 
pone “e ser humano central”; y cu 

• Pa nos papia di tin “e ser humano central” esaki no por 
bai man den man cu niun clase di discriminacion; y cu 

• “E ser humano por ta central” solamente ora e ta inclui 


delaster un “ser humano” ariba e planeta aki, no solamente 
esnan ariba e isla aki. Esey ta significa cu “niun persona por 
ser discrimina” en lo absoluto. Mescos cu ora nos ta tuma 
un decision ariba nivel di medio ambiente e ta inclui “e rasa 
humano”, e flora y e fauna di e mundo completo; y cu 

• Nos Staatsregeling ta cuminsa cu su prome articulo cu 
ta bisa cu: 

“Allen” die zich op Aruba bevinden, worden in gelijke geval- 
len gelijk behandeld. Discriminatie wegens godsdienst, lev- 
ensovertuiging, politieke gezindheid, ras, geslacht, ldeur, taal, 
nationale of maatschappelijke afkomst, het behoren tot een 
nationale minderheid, vermogen, geboorte, of op welke grond 
dan ook is niet toegestaan”; y cu 

• Lastimamente nos por a constata cu esaki no ta conta 
pa tur ciudadano na Aruba. E handicap, esnan cu diferente 
limitacion fisico, mental y social, e stranhero, rasa, escohen- 
cia di religion of creencia, esnan di edad avanza, ta wordo 
discrimina keto bai; y cu 

• Haya un trabou cu ta un derecho sagrado pa bo por 
alimenta bo mes y bo famia; y cu 

• Niun ley cu ta inhusto y cu ta depriva e gruponan aki 
riba menciona por keda vigente; y cu (cu otro palabra niun 
ley cu ta discriminatorio) 

• Pa e grupo di persona cu ta pertenece na “e comunidad 
di Rasta”; y cu (esaki ta voldoet na artikel I di nos Staatsre- 
geling, ta trata di “e ser humano” y tambe ta un grupo cu ta 
ser discrimina entre otro pa nan creencia cu ta permitinan 
usa cannabis y sigur cu e drugtest cu ta empedinan di haya of 
keda cu trabou) 

• “E comunidad cu kier haci uso di cannabis medicinal 
legal”; y cu (esaki tambe ta voldoet na artikel I di nos Sta- 
atsregeling, ta trata di “e ser humano” y tambe ta un grupo 
cu ta ser discrimina entre otro pa nan escohencia pa usa can- 
nabis medicinal y sigur cu e drugtest cu ta empedinan di haya 
of keda cu trabou) 

• E drugtest actual no ta voldoet na e exigencianan 
premira, esta seguridad ariba tereno di trabou, pasobra pa 
cuminsa e ta ser haci prome cu haya trabou mes, ta con por ta 
papiando di peliger si “e persona” no a ni haya trabou ainda: 
y cu (e persona ta ser discrimina prome cu haya e trabou, sin 
a proboca ningun peliger ariba tereno di trabou) 

• Cannabis no ta mescos cu otro substancianan cu ta 
wordo getest pa e simpel hecho cu e residuonan ta keda mas 
largo den e sistema di “e persona” mientras cu otro droganan 
manera alcohol, cocaina, crack, aunke nan a wordo usa/con- 
sumi un dia prome lo no refleha den e resultado di e test; y 
cu (akinan mi ta expande e splicacion pakico e drugtest no ta 
corecto) 

• Riba pagina 29 di e programa di gobernacion “Huntu 

cion paso E ser Humano ta Central" 


pa Aruba” bou di punto Medicina Alternativo ta poni enfati- 
camente cu lo implementa e proceso pa legalisacion di can- 
nabis medicinal; y cu (e considerans aki ta saca for di pag. 29 
di “Huntu pa Aruba”) 

• Tur persona mester tin e oportunidad pa por escohe pa 
medicina alternativo manera entre otro cannabis medicinal, 
cu a mustra su avancenan grandi den area di entre otro epi- 
liepsia, anorexia, glaucoma, cancer y maneho di dolornan cro- 
nico, pa menciona alguna malesa; (E ultimo considerans aki 
ta sali for di pagina 29 di e programa di gobernacion “Huntu 
pa Aruba”). 

Ta urgi gobierno pa di inmediato para tur trato cu ta crea 
desigualdad riba e isla aki (den e frase aki a pidi nada otro 
pa para tur trato cu ta crea desigualdad) y tambe pa acelera 
e proceso di investigacion di e comision encarga cu e tema 
aki pa cumpli tambe (pacta sun servanda) cu e promesa y 
acuerdo di gobernacion pa legalisa cannabis medicinal (trato 
ta ensera un accion o sea un “handeling” y e drugtest ta un 
“handeling”. 

E “handeling” aki - e test di droga - ta haci un infraccion 
ariba varios derecho di hende (e.o. e derecho di privacidad 
y derecho di participa na e repartimento di nos recursonan 
limita - e.o. den forma di trabou -) y por lo tanto ta discrimi- 
natorio), pasobra derecho di hende y bida di hende no ta cos 
di haci wega. 

Den e mocion “E ser humano ta central” of “ta na prome 


lugar” etc ta ser menciona nada menos cu 12 biaha na pa- 
piamento y 1 biaha na Hulandes “allen”. E palabra discrimi- 
nacion ta ser menciona 3 biaha na papiamento y 1 biaha na 
Hulandes pero ta wordo argumenta den diferente consider- 
ans y ta wordo menciona un cantidad di grupo di persona cu 
ta ser discrimina. 

Cannabis ta ser menciona 5 biaha di cual legalisacion medici- 
nal ta ser menciona 3 biaha. Asina mes e mocion ta haya e 
titulo di “Legalisacion di Cannabis Medicinal” y esey ta un 
interpretacion incorecto mirando ldco tur a ser argumenta 
den e considerans ta ser dirigi ariba e ser humano y discrimi- 
nacion. 

E titel corecto lo mester ta un mocion pa “Para Tur Sorto di 
Discriminacion paso E ser Humano ta Central”. Legalisacion 
di cannabis en general mester ta e paso cu nos mester ta pa- 
piando di dje, lastimamente cu den mente cera no por drenta 
sabiduria. Ni di cannabis medicinal no por papia paso sa net 
net nada pa papia ariba e tema y ta grita den bos halto e mal 
informacion cu nan a tende y a lesa. 

“Mi tin cu bisa si cu mi a tuma nota cu masha goso di e dis- 
curso di Gobernador di Aruba Señor Alfonso Boekhoudt dia 
di celebracion di cumpleaños di Rey Willem Alexander. Den 
mi parecer ta un di e personanan cu si a comprende mi mo- 
cion. Den su discurso gobernador tambe a bai ariba e mesun 
tema aki di para tur sorto di discriminacion ariba Aruba.” 


Rocco Tjon ta invita Arthur Dowers pa aporta n'e era moderno di haci politica 



LIDER di fraccion di MEP, sr. Rocco Tjon MBA kier gradici 
e ex-mandatario di husticia pa acepta locual cu el a trece pa 
dilanti pa loke t’e radarnan y e negligencia y falta di madures 
di sr. Mike Eman den esalci. 

Lamentabelmente dor cu argumento a caba, sr. Arthur Dow- 
ers no a contradici mi ponencia mas, pero mas bien a atacami 
personal y cuestionami capacidadnan, segun e lider di frac- 
cion di MEP. 

Sr. Rocco Tjon a bisa cu e ex-mandatario di husticia mester 
por sa cu e ta capaz y si esaki no tabata e caso dr. Dowers, no 
lo a nombre, despues di a pasa un proceso di seleccion inten- 
sivo, como Director di KIA. 

Por ultimo sr. Rocco Tjon a invita sr. Arthur Dowers pa apor- 
ta n’e era nobo di politica y contribui na bienestar di pais 
Aruba, mescos cu e ta haci. 

Consul Honorario di Israel na Aruba a hiba un bunita 
discurso na ocasion e 70 cumpleaños di Israel 



ISRAEL, e nacion childto cu a logra 
loke tabata practicamente imposibel 
awe ta un mundo di creatividad, descu- 
brimentonan cientifico, gran conoce- 
mento agricola cu ta wordo ofreci na 
paisnan den desaroyo, un industria di 
tecnologia avansa floreciente cu con- 
stantemente ta produci aplicacionnan 
nobo y un curason grandi cu ta ricibi 
inmigrantenan nobo y ta promove nan 
absorbacion. 

E nacion chikito aki a converti, apesar 
di tur contratiempo, un tera cu tabata 
bandona y steriel den un vegetacion cu 
hopi bida. Israel awo ta lidera e mundo 
den desaroyo y exportacion di tecnolo- 
gia berde cu por salba e planeta. Ningun 
otro nacion a enfrenta un sin fin di de- 
gradacion di parti di nacionnan cu no 
por a tolera nan propio existencia. Na 
un gran costo humano casi sin arma, Is- 
rael a gana un guera cu a wordo inicia 
pa cinco ehercito Arabe un dia despues 
di nan declaracion di independencia, 
mientras nan tabata purba absorbe e so- 
brevivientenan di e holocaust cu tabata 
soña di cuminsa un bida nobo eynan. 
Sinembargo, Israel nunca a bandona e 
speransa ni nan anhelo pa paz. Israel ta 
un democracia floreciente, unico den 
Medio Oriente, cu un Tribunal Supre- 
mo prepara, ora cu ta wordo considera 
apropia, desautorisa e Prome Minister 
of e establecimento militar, un Parla- 
mento luchador, Knesset, cu ta inclui 


tur e puntonan di bista imaginabel a lo 
largo di e spectrum politico, un sociedad 
civil robusto y un prensa vigoroso, liber 
pa critica e gobierno sin temor di e con- 
secuencianan. 

Esaki ta parti di e cultura Israeli. Nan tin 
un ehercito poderoso manera niun otro: 
den e forsa aereo Israeli, nan ta enfatisa 
cu mayoria biaha e parti mas critico di 
un mision ta e interogacion obligatorio. 
Den e sesionnan aki, e oficialnan di ran- 
go mas halto ta esunnan mas vulnerabel 
pa criticanan direct di parti di e militar- 
nan mas jong. Ehecucion, y no cualifi- 
cacion militar, ta e criteria cu ta defini 
nan. E miho oficialnan no solamente ta 
siña scucha di esunnan cu ta na mando, 
sino tambe incorpora nan consehonan. 

E red cultural di Israel ta impresionante: 
teatronan, salanan di concierto y presen- 
tacionnan special di Opera na Masada, 
e forti cu tabata e ultimo lugar di resis- 
tencia contra e Romanonan. Constante- 
mente tin festivalnan di tur tipo, feria 
gigantesco di buki, diferente gruponan 
di baile, mas di 200 museo, un teatro 
nobo di Opera. Tur esaki ta solamente 
un fraccion di tur e actividadnan cu tin 
pa ofrece. 

E innovacionnan Israeli ta varia di mi- 
croprocessors di Intel te cu sistema di 
mensahe cu ta garantisa e siguridad di 
casi tur transaccion financiero mundial. 
Microsoft Intel, IBM, Apple, Cisco y 
HP tin centronan di investigacion y de- 
saroyo na Israel. WAZE y WhatsApp ta 
creacionnan Israeli. 

Cu e apoyo di e gobierno y e universi- 
dadnan cu ta investiga, desaroya y co- 
mercialisa e producto, Israel tin, den 
termino absoluto, e mayor cantidad di 
companianan nobo, mas di 1000, prin- 
cipalmente den tecnologia avansa. 


Israel a atrae mas inversion stranhero 
den negoshi di tecnologia avansa den e 
ultimo decada compara cu full Europa. 
Nan tin mas compania di tecnologia 
avansa riba e bolsa di balor NASDAQ 
na New York cu cualkier otro pais pafo 
di Estados Unidos. Den innovacion 
nan ta resalta mas compara cu tur su 
bisiñanan. Entre 1980 y 2000, e Egip- 
cionan a registra 77 patente na Merca, 
Saudi Arabia a registra 172, Israelinan a 
registra 7,652. 

E madurez y e capacidad di tuma deci- 
sionnan dificil y rapido cu e Israelinan 
a haya for di nan experiencianan den 
ehercito, nan ta aplica den nan bida dia- 
rio, constantemente innovando. 

Israelinan ta hendenan vibrante y ta sti- 
ma bida, nan sobrevivencia fisico no ta 
e unico preocupacion; constantemente 
nan tin speransa pa un futuro mas bri- 
yante, provoca pa innovacion y e con- 
viccion cu si e no ta existi, nan por cre’e. 
E nacion aki ta e prome pa manda del- 
egacion medico cu a construi hospital- 
nan den campo den un tempo record ora 
cu desaster a bati na porta na diferente 
parti di mundo; nan a asisti nacionnan 
emergente cu conocemento cientifico. 

Avancenan medico manera digitali- 
sacion di medicina, cu ta permiti e 
maneho individualisa di e enfermedad 
y e reduccion di dolor cronico, ta pone 
Israel na vanguardia di e nacionnan de- 
saroya di mundo. 

Sinembargo, nan capacidad di recupera- 
cion, nan tenacidad, nan rednan di me- 
dionan social y nan deseo insaciabel di 
haci e mundo un miho luga ta locual ta 
haci Israelinan unico. 

Israel, casi milagrosamente, a logra so- 
brevivi y prospera paso nan mayor rike- 
sa ta nan potencial humano y nan balor 
moral di importancia universal. 

Sue Ann Ras (MEP): 

"No tin un amor mas puro cu di un mama!" 


KI tempo y momento mas maraviyoso 
pa asumi e responsabilidad di ta mama. 
Cu tur e adelantonan cu ta existi, e op- 
cionnan educativo, e avancenan medico, 
e productonan y informacion, e maman- 
an di awendia tin hopi mas oportunidad 
cu nunca pa lanta un yiu. “Sinembargo, 
nos a perde algun aspecto hopi impor- 
tante di pasado, cu ta elemento clave, 
manera norma y balor y principio, p’e 
desaroyo total di un mucha”, ta loke 
Parlamentario Sue-Ann Ras ta enfatisa. 

AMOR SINCERO 

Si tin un amor cu nos por yama ber- 
dadero, puro y sincero t’esun di un 
mama. Un amor cu na mesun momen- 
to ta eterno y infinito. En realidad, ta 
mama ta implica sigui e pasonan di e 
criatura chikito, te ora nan bira grandi, 
yudando, sosteniendo y educando nan 
den cada momento, p’asina nan por 
florece como adulto responsabel, bon- 
dadoso, honesto y respetabel. 

Cu djis nan existencia caba y sin cu nos 
sa, e yiunan ta siña nos pa stima di un 
manera incondicional. 

Sinembargo e realidad actual ta comple- 
tamente diferente, ya cu e amor sincero 
a desvanece y orguyo, individualismo y 
amor propio ta reemplazando esaki. 

Pa djis enfatisa un rato, ta mama kier- 
men cu nunca mas, bo por tin bo so 
den pensamento, paso un mama semper 
mester pensa dobel: Pa su yiunan y p’e. 
Un mama mester sinti’e tremendamente 
afortuna, pasobra e sa cu su yiunan t’e 
mayor tesoro cu e por tin. 

Na mesun momento, un mama merece 
tambe cierto distraccion y tempo liber, 
pero semper responsablemente y sin cu 


e mester bay a costo di e tempo di bo 
yiu. Kiermen mester siña traha balansa 
y asina complace bo mes como tambe 
bo yiunan, ya cu nan tin mester hopi 
mas di bo, cu bo ta imagina. 

Cada cariño, amor y atencion cu abo 
no duna nan, bo por ta casi sigur cu tin 
otro cla para pa hacie, pero lamentable- 
mente hopi biaha esaki ta resulta den 
un cariño, atencion y amor completa- 
mente destructivo. 

“Ta mama kiermen cambia bo bida, bo 
tempo, bo forma di pensa pa bo yiunan, 
duna bo curason y entrega bo forsanan 
diario pa saca bo yiunan dilanti y siña 
nan biba. 

Esaki t’e momento cu un ser femenino 
tin cu realisa, cu e ta capaz di haci cual- 
kier cos pa un ser humano. Un ser hu- 
mano, cu abo mes a trece na mundo y 
duna bida y cu tin miyon di ilusion,” 
Sue Ann Ras a sigui bisa. 

BISA NO 

Pa un mama ta dificil p’e bisa NO na su 
yiunan, pero tambe wak nan cay, ban- 
dona nan soñonan of desaprobecha nan 
capacidadnan. 

Un mama no por biba pa su yiunan, pero 
si por percura pa comparti lo maximo cu 
nan. P’esey un mama diariamente mes- 
ter percura pa ‘cose algun hala enorme y 
light’, cu ta permiti su yiunan bula hopi 
halto, pero sigur. 

Un mama kier pa su tur cos bay bon 
den bida di su yiunan, pero tambe kier 
pa nan encontra tormenta y siña nabega 
den lama bruto y pa nan sinti cu por 
conta semper riba dje, p’esey un “NO” 
na su momento adecuado por tin hopi 
mas beneficio cu consecuencia. 


RESPON SABILIDAD 

Asumi e responsabilidad como mama ta 
un trabou cu e unico recompensa final 
ta, walc nan feliz y riba e bon caminda. 
Percura pa si abo ta un mama, ta uno 
cu realmente tin bo yiu na pecho y no 
solamente riba social media, manera t’e 
caso hopi biaha. 

Responsabilidad no ta di solamente, 
dun’e un cas, cuminda y material. Ta re- 
sponsabel kiermen cu bo ta interesa den 
tur loke e ta haci, for di ora e lanta te 
ora e bay drumi, cu ken e ta anda, kico 
e ta haci, paso na momento cu algo bay 
robes, no culpa e mucha, sino puntra 
bo mes, unda abo a faya como mayor y 
kico bo por a haci miho pa evita esaki. 

“Como mama nos mester mira mihor cu 
tur hende e defectonan di nos yiunan. 
Nos sa si nos yiunan no ta bon cu sola- 
mente un mirada, ya cu como mama nos 
ta detector experto di emocion. Un feliz 
Dia di Mama na tur mama como tambe 
esnan cu ta eherce e funcion di mama, 
” Sue Ann Ras a finalisa su mensahe pa 
Dia di Mama. 

Frcms Croes a cumpli 100 aña 




BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 11 May, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.38 

1.40 


1.42 

Zwitserse frank 
(per 100) 

CHF 

177.90 

178.62 


179.42 

Pond sterling 

GBP 

2.35 

2.40 


2.46 

Japanse yen 
(per 10.000) 

JPY 

161.47 

162.95 


164.59 

EURO 
(per 100) 

EUR 

210.63 

212.55 


214.69 

Deense kroon 
(per 100) 

DKK 

27.55 

28.27 


29.07 

Noorse kroon 
(per 100) 

NOK 

21.27 

21.99 


22.79 

Zweedse kroon 
(per 100) 

SEK 

19.69 

20.41 


21.21 




RECIENTEMENTE famia a celebra 100 
aña di e bon conoci comerciante Frans Croes. 
E cumpleañero a yega e edad aki den un bon 
estado. E ta papia bon y ta move, core auto. 
Frans Croes ta tata di seis yiu cu su casa Aura, 
kende tabata peluquera y e fayece aña pasa 
net prome cu nan por a cumpli 75 aña mat- 
rimonial. Ademas di comerciante, e ta gusta 
dedica na musica. Despues di a toca trompet 
pa hopi tempo, el a sigui pa siña toca gui- 
tara cual pasión e ta comparti cu su grupo di 
amigonan. Frans ta tata di e.o. Maybelline 
Arends Croes. 

Pa celebra su cumpleaños a celebra un misa 
special pa e ocasionaki. 

Aruba Bank Golf Invitational 2018 sumamente exitoso 





DIASABRA 12 di mei, 2018, Aruba Bank a organisa 
su di 4 Golf Invitational cu ta un evento anual carica- 
tivo unda cu nan a logra recauda 20 mil florin pa un 
bon causa. 

Manera tur aña e evento aki ta uno “Sold-out” cu un 
total dil28 participante cu a hunga e wega di ‘4-Man 
Scramble’ na Tierra del Sol. 

Despues di wega tur participante a pasa p’e recepcion 
rond di piscina di Tierra del Sol. 

Director di Golf Operations di Tierra Del Sol, sr. 
James Kiley a presenta e resultadonan y a comparti 
esakinan cu esnan presente. 

Na prome lugar a keda e ekipo di Axross (Axl Ismail, 
Alexandra Brown Verushka Alvarez y Caspar van 
Keulen). 

Na di dos lugar a keda e elcipo di Holiday Inn Re- 
sort (Kevin Anderson, Eddy Rivera, Ludaymer Lugo 
y Carlos Llobet). 

Closest to Pin front half a lceda den persona di Ran- 
dolph Arends y back half a keda den persona di Marc 
Henriquez. Lemale longest drive Winner tabata 
Joanne Ecloneyer. 

E “Hole-in-One” a wordo presenta pa Mastercard 
Business Black Credit Card cu un oportunidad pa 
gana US$ 100,000.00. Y e “Second-Hole-in-One” a 
wordo introduci cu e oportunidad pa gana un Jeep 
Cherokee Special Edition. 

Managing Director sr. Michiel Helfrich y Executive 
Director sra. Gina Habibe a haci entrega di e cheque 
cu e suma di 20 mil florin na sra. Lily Prince na 
nomber di Koningin Wilhelmina Kanker Fonds. 
Tambe a felicita e ganadonan na nomber di Aruba 
Banlc y a haci entrega di e trofeonan corespondiente. 

Un danki enorme ta bay na tur participante cu un bi- 
aha mas a apoya Aruba Bank pa logra e meta di sigui 
sostene esfuersonan caritativo den nos comunidad! 

Brazil Taekwondo su team di Train Hard 
Fight Smart a train cerca Rene Wild. 




DIASABRA mainta e team 
di Train Hard Fight Smart 
a sigui cu un di dos training 
cerca Rene Wild. Alberto 
Klabér tabatin un reunion 
hunto cu Rene Wild. 

Rene Wild a corigi Alberto 
Klabér tocante hisamento di 
peso, paso e ta depende di cua 
deporte bo ta haci p’e wordo 
bon balansa. 

Despues di e splicacion cu 
Rene Wild a duna Alberto 
Klabér a acorda cu tur 
diasabra e team di Train Hard 
Fight Smart ta bay cerca Rene 
Wild pa guia profesional. 

Brazil Taekwondo Stichting 
tin atletanan cu un tempo 
tabata Infantil, Cadet, Junior 
y awor a bira adulto cu ta 
relceri mas forsa y cuminda 
balansa. Rene Wild a dectecta 
e fout y a corigi esaki p’e 
atletanan por sigui crece den 
nan desaroyo. 

Sr. David Dubero, 
Secretario y sr. Guaicaipuro 
Jimenez, Presidente di 
Aruba Taekwondo Bond 
a bishita e training y a 
keda masha contento cu Rene 
Wild ta bay guia e atletanan 
p’asina nan por ta mihor 
prepara pa tur e eventonan 
internacional nos dilanti. 

Un danki ta bay sigur na 
Rene Wild, kende a tuma tur 
su tempo p’asina contribui 
n’e team di Train Hard Fight 
Smart di Brazil Taekwondo 
Stichting. 

Ala hubenil di Volleyball yen di tension 


Canchanan di Volleyball di YMCA tabata 
scenario p’e hobennan di volleyball bao 16 aña. 
For di atardi Aruba Volleyball Association a 
inicia cu e weganan di volleyball di COPA AVA 
2018 p’e categoria di U-16. 

Aki e hubenilnan tabata topa otro 4 x 4 y e 
weganan tabata riba nivel, alegre y cu yen 
ambiente. 

E resultadonan ta como lo siguiente: GAZELLE-3 
vs DAICOTA: 0-2; VENUM-1 vs GAZELLE-1: 
2-0; -2 vs GAZELLE-2: 2-0; DAICOTA vs 
GAZELLE-1: 2-0; GAZELLE-3 vs GAZELLE-2: 
2-0 y VENUM-1 vs VENUM-2: 1-2. 


COPA AVA 2018 ta sigi diabierna awor dia 18 di 
mei 2018 pa 7:30pm di anochi na Club Estrella 
na Sta. Cruz. 

Lus...Cqmera...Fiestq 


1OAK a presenta Clark Zalm 

den Bourbon St 


COMO antesala pa e celebracion di Dia 
di Mama, e agrupacion hoben y mas nobo 
na Aruba lOAK a presenta den Bourbon 
St diasabra anochi. Como invitado special 
y regalo pa e mamanan, nan tabatin e 
famoso cantante di nos isla ruman Corsou, 
esta Clark Zalm. 

Por a observa un Bourbon S t completamente 
yen, Clark a sa di presenta su exitonan di 
mas grandi, deleitando asina e bailadonan 

Lus...Camera...Fiesta 



Boy, Tony, Rocco y Jerrino: 4 Galan Cantando Pa Mama 


E TABATA un presentacion sumamente 
anticipa, unda cu 4 galan a topa otro pa canta 
nan romanticismo na tur e mamanan di Aruba. 
E luga di encuentro tabata Marriott Ballroom, 
unda cu acompaña pa un ‘all star band’ dirigi pa 
e maestro Dwight Leoneta, e legendarionan di 
musica romantico na papiamento Boy Thode y 
Tony Shearman a duna un show di kita sombre 
banda di e generacion nobo den romanticismo 
musical, esta Rocco Franken y Jerrino Bass. 

E mamanan di tur edad y tur generacion a gosa 
inmensamente y canta nan cancionnan preferi, 
formando asina un bunita coro improvisa pa e 
4 galan. 

Corsou 


Korsou a bolbe haña un vuelo mas 

aserka di Air Canada 



WILLEMSTAD - Den fin di 

siman outoridatnan di turismo 
i aeropuerto a anunsiá ku Air 
Canada lo kuminsa bula tres 
buelo pa siman for di Toronto pa 
Kórsou. 

E distansia entre Toronto i Kórsou 
ta 3654 kilometer i durashon 
dje buelo ta 4 ora i mei ku un 
Airbus 320 i ta drenta na vigor pa 
temporada di invierno. 

Esaki ta un buelo non-stop. 

Alctualmente Air Canada ta bula e 
ruta un biaha pa siman henter aña 
i e otro buelo ta durante invierno. 
E otro buelo di Air Canada ta sali 
for di Montreal. 

O sea e programa di buelo ta tres 
buelo pa siman di kual 1 ta sali 
for di Montreal. 

E avion ku nan lo utilisa tambe 
ta mas grandi ku esunnan aktual 
i tin mas kapasidat pa pasahero i 
eldpahe. 

Air Canada tin un kompania 
sukursal ku yama Air Canada 
Rouge pero esei ta buelo na 
preisnan ekonomiko i sin algun 
fasilidat. 

For di 2011 Air Canada ta bula pa 
Korsou i e temporada di invierno 
ta mustra bon durante kual nan 
lo tin 566 asiento pa siman di 
Canada pa Korsou. 



Charla tokante Energia Pagabel presentá dor di ir. Edward Bakhuis 


WILLEMSTAD - Awe nochi 14 di 
mei Partido Alternativa Real (PAR) 
lo organisá un charla interesante 
tokante energia pagabel, den kuadro di 
selebrashon di nan promé lustro. 

Orador di e anochi lo ta ir. Edward 
Bakhuis, aktual presidente di 
Fundashon Antiano pa Energia (FAPE). 
E charla lo tuma lugá na sentro di bario 
Wishi Marchena i ta kuminsá 7or di 


anochi i ta kompletamente grátis. 

Esaki ta e terser charla ku ta keda organisá 
pa PAR, den kuadro di e selebrashon di 
su 25 aña di eksistensia 14 di desémber 
próksimo. E promé charla tabata na 
sentro di bario montaña kaminda a 
para ketu na implementashon di e plan 
di urgensia. E di dos tabata na sentro 
di bario Janwe, i tabata tokante kalidat 
di edukashon komo meta pa desaroyo 
sustenibel na Kórsou. 


Meta di e charlanan aki ta pa publiko 
sera konosi ku e metanan di desaroyo 
sostenibel di Nashonnan Uni, kual ta 
base pa e plan di desaroyo di Kórsou. 
Direktiva di PAR pa medio di esaki ta 
invitá tur esnan ku ta interesá pa bini 
sentro di bario Wishi Marchena djaluna 
awor, pa asina partisipá na e enkuentro 
al<d. 

Cooperacion pa salba bida humano 


CENTRO di Salbacion y Coordinacion (RCC) 
di Kustwacht Caribisch Gebied (ICWCARIB) 
a haya notificacion di Martinique cu un boto 
piscador, ‘Star Knight’ a hay’e cu problema 
di motor y a cuminsa drief entre St. Lucia y 
Martinique. 

Abordo tabatin 4 persona y nan a drief pa 
algun dia caba riba laman. E avion Dash 8 di 
Guardacosta e momento ey tabata haci buelo 
di patruya na Islanan Riba. 

Riba indicacion di RCC e avion Dash 8 tambe 
a cuminsa cu e patronishi di busqueda. Den 
oranan di merdia, e Dash 8 a informa di a haya 
e boto piscador na altura di Martinique. 

Asina nan a keda den becindad, mientras cu e 
helikopter di Guardacosta Frances a keda bula 
te ora cu nan a haya tur e 4 personanan abordo 
y hiba nan pa Martinique. 

Como cu e 4 personanan aki tabata 
practicamente sin awa, nan a ser transporta 
pa hospital pa un tratamento mas profundo y 
asina a logra scapa bida di e 4 piscadornan. Ta 
danki n’e colaboracion y cooperacion a logra 
scapa e piscadornan aki. 


V 

Tratamentu di kaso Gavilan a para atrobe 

Mucha menor di edat a usa pa 
wak si e viktima ta na kas sigur 


_ Corsou 

Den korte ela yora 

Redien Martines a usa 500 florin di 
gasolin ku bónboek di Kuerpo Polisial 


WILLEMSTAD - Tratamentu 
di e kaso kriminal ku a haña e 
nomber “Gavilan”, pero ku en 
realidat ta nada otro sino asesinato 
di e suidadano Gerald Nicolina 
“Chado”dia 5 di februari 2017 
den su kas aya den Penstraat, no a 
kontinuá djarason ultimo. 

Te den su kas dos asesino a drenta 
tir’é mata, siendo e tabata riba kama 
drumi. Un di e sospechonan di fam 
Valdez i di orfgen dominikano, a 
bolbe kambia di abogado, esta e 
biaha aki pa abogado mr Ulrich 
Dickens. 

Esaki ta un di e motibunan pakiko 
tratamentu di e kaso no por a 
kontinuá komo ku e abogado a 
pidi tempu nesesario pa studia e 
dokumentonan, mas e nesesidat 
pa skucha testigunan dilanti di wes 
komisario. 

Ademas abogado mr. Everret Wilsoe 
enkargá ku defensa di e akusado 
Roberto Roozendal tambe a pidi pa 
wanta ku tratamentu di e kaso debi 
na problema ku estado di salu di e 
propio abogado. 

E kaso aki inisialmente tabata den 
man di wes mr. Mauritsz de Kort, 
pero entre tantu ta den man di wes 
mr. Gruijters. Varios petishon pa 
skucha testigu a subi mesa djarason 
ultimo, entre otro pa skucha S. 
Zimmerman, A. Millerson, señora 
Jansen i famia Nicolina, pero fiskal 
mr. Hato Willems mesora a trese 
padilanti di tin opheshon kontra pa 
skucha algun di e testigunan. 


Un di e testigunan a deldará 
abiertamente di ke keda leu for di 
hinter e asuntu ald komo ku e tin 
hopi miedu i preferiblemente no ke 
tin apsolutamente nada di haber te 
pa bin duna deldarashon. 

Wes finalmente tampoko no a 
honra tur petishon pa skucha 
testigu. Tratamentu di e kaso a 
keda posponé pa dia 7 di séptémber 
binidero pa mitar di 10 di mainta i 
e palabrashon ta ku lo reservá e dia 
kompletu pa tratamentu di e kaso 
aki. 

Un toke hopi doloroso den e 
totalidat aki ta e hecho ku un 
mucha chikitu (menor di edat) a 
keda uzá den e asesinato ald ya ku e 
mucha mester a bai wak promé, tira 
un bista pa determiná ku e viktima 
Gerald Nicolina ‘Chado’ sigur ta na 
kas pa djei e asesinonan drenta e 
kas i kometé e akto horibel konosi, 
esta di tir’é mata riba su kama. 
Segun Ministerio Publiko te awe 
e hobensitu aki a keda sintá ku 
trouma teribel ya ku por parti e tin 
e asesinato riba su konsenshi. 

E dos sospechosonan den e kaso, un 
kurasoleño i un dominikano a keda 
arestá dia 9 di februari aña pasá. 
Nan edat ta 20 i 25 aña i 
aparentemente tabatin un asuntu 
di 12.000 doler den wega. 

Dia dje asesinato polis a bai kas 
dje viktima i a haña kuater muhé 
di nashonalidat venezolano sin 
dokumentashon pa ta na Korsou. 



^ cor$tfJiibko 


Tel: 583-1400 Fax: 583-1444 


WILLEMSTAD. 

Den sala di korte e 
siman aki, segun wes 
tabata hasi pregunta na 
Redien Martines riba 
aktonan kastigabel ku 
el a kometé e akusado a 
kuminsá yora i rekonosé 
ku e tabata robes. 
Redien di 21 aña di 
edat tabata djarason 9 
di mei den sala di lcorte, 
akusá di ladronisia 
i uzo di buki di bon 
di gasolin di polis. 
Pa su defensa Redien 
tabatin abogado señora 
mr. A.N. Sulvaran. 
Di e buki aki Redien 
Martines debidamente 
a hasi uzo i a laga basha 
gasolin riba gastu di 
Kuerpo Polisial na un 
suma total di alrededor 
di 500 florin. 

E akusado su 
komportashon na 

pómp di gasolin tabata 
unu komo si fuera e tin 
outorisashon pa uza 
e buki, siendo ningun 
momento so e no ta ni 
sikiera den servisio di 
Kuerpo Polisial. 

Na pómp di gasolin 
ningun hende no a duda 
den e akusado aki. 
Segun Redien Martines, 
lcende tabata sa ku ta un 
akto kastigabel e tabata 
kometiendo, e buki di 
bon di gasolin el a hañ’é 
serka un otro persona, 
di kua e no a divulgá e 
nómber. 

E dagfar a duna mas 
aleu e deskripshon ku 
den e kaso aki lo a hasi 
uzo di yabi falsu pa por 
a yega na propiedat di 
Kuerpo Polisial. Ta asina 
ku e suseso riba su mes 
ta data di 28 di yanuari 
pa 15 de februari 2018. 


Preguntanan ku 

preshon ku wes mr. 
Gruijters i fiskal señora 
mr. de Groot tabata 
hasi e akusado a pone 
ku e ultimo aki a 
kuminsá yora, bisando 
ku loke el a hasi ta 
dirékt relashoná ku su 
situashon finansiero 
prekario. 

Pa lcolmo ta asina 
ku Redien Martines 
a kaba di bira tata! 
Redien Martines ta un 
‘firstoffender’, e no tin 
un pasado ku hustisia, 
pero kometiendo e 
akto aki el a kai será 
pa un periodo kórtiku. 
Polisnan a tuma e 
investigashon rondó 
di mal uzo di bon di 
gasolin aki masha na 
serio, komo tal no a 
spar tempu ni rekurso 
pa yega na sa ken presis 
ta e kulpabelnan. 

Fiskal en prinsipio a 
pensa riba un kastigu 
di prizon di 6 luna di 
kua 3 luna kondishonal, 
kitando e periodo den 
aresto preventivo, pero 
mas aleu e fiskal a trese 
padilanti di ke evitá ku 
e akusado ta bai prizon 
atrobe. 

Komo tal final di 
kuenta e fiskal a 
konldui ku un demanda 
di 3 luna kastigu di 
prizon kompletamente 
kondishonal i un periodo 
di prueba di 2 aña mas 
200 ora di trabounan 
gratuitamente na 

bienestar di komunidat 
ta bira e kondena. 
Wes a bai di akuerdo 
ku demanda di fiskal 
i a dikta e sentensia 
lconforme e petishon 
aki. 

Corsou 


Den kuadro di real outonomia 

Movementu Kousa Promé ta haña 
Ulanda un karga grandi sin rudia 


WILLEMSTAD - Di 14 di mei pa 18 
yiini 2018 na sentro di Bario Sentro 
Maria i Sentro di Bario Souax. 
Akademia Popular Errol Scoop a 
anunsiá su sildo nobo di formashon 
emansipatorio, “Hulanda un karga 
grandi sin rudia”. 

E sildo ta kontinuashon di e akshon 
di solidaridat ku Movementu Kousa 
Prome a tene pa ku St. Eustatius 
dia 19 di febriiari ultimo, kaminda 
Movementu Kousa Promé a informá 
pueblo di Kórsou di e “gólpi di estado” 
ku a tuma lugá dia 7 di febriiari 2018 
na St. Eustatius. 

E dia ei Ulanda a baha e gobiérnu 
legitimo slcohe pa pueblo na St. 
Eustatius. A kita poder di politilconan, 
violá legislashonnan internashonal di 
derecho di outodeterminashon di e 


pueblo i a kanselá e elekshon stipulá 
te un próksimo aviso. 

Mirando e akshonnan aki di Ulanda, 
Movementu Kousa Promé ta kalifiká 
esald komo violensia legal, huridiko i 
asta estatal. 

Movementu Kousa Promé ta solidario 
ku e lucha di outonomia. I pa esei ta 
start e sildo nobo otro siman. 

E sildo ta kuminsá djaluna awor dia 
14 di mei 18.30 or na Sentro di bario 
St. Maria i lo lcontinuá pa 7 siman 
largu riba djaluna anochi. E idioma di 
e sildo lo ta na papiamentu i ulandes. 

Oradornan den sildo ta Mr. Deonicio 
Bryson di St. Maarten, drs. Koert 
Kerkhof di st. Eustatius, sr. James 
Finies di Boneiru, i mr. Ruthmila 
Larmonie, sr. Kwabena Nyamekeye i 
mr. dr. Rene Rosalia di Kórsou. 



Gobiérnu ta perkurá pa 
kombustibel konforme plan 
pa mitigá emergensia 


WILLEMSTAD - Gobiérnu di Kórsou ta enfatisá, 
ku danki na un plan pa mitigá emergensia 
prepará i awor aktivá, pueblo di Kórsou por 
sigui konta riba produktonan manera gasolin, 
gas, gasoil, koriente i awa, manera kustumbrá. 
No opstante e ultimo desaroyonan rondó di 
PDVSA, Kórsou no tin problema agudo. Danki 
na e plan ku gobiérnu a prepará adelantá, pa 
mitigá konsekuensha i riesgo di e situashon 
di PDVSA riba komunidat, no tin motibu pa 
preokupashon. 

Gobiérnu a i ta hasi tur esfuerso pa e situashon 
keda bou di kóntról. Gobiernu di Kórsou, bou 
di enkargo di Minister Eugene Rhuggenaath, a 
reuni den wiként ku gerensia di Refineria Isla 
i sindikatonan ku ta representá trahadónan 
di Isla. Ambos reunion a kana den bon esfera. 
Gobiérnu no ta basilá pa tuma ningun paso, pa 
garantisá suministro di gasolin, gas, koriente i 
awa, manera kustumbrá. 


Ela gémbel robes 

Presu kurasoleño ku a demand j prison pa haña verlóf 
awortin ku paga 1.442 Euro 


WILLEMSTAD - E presu kurasoleño 
ku ta será na Ulanda i ku siman 
pasá a haña tende ku e no por haña 
verlóf pasobra e por sea hui óf bai 
kometé bengansa kontra e hendenan 
ku a pone ku ela haña un kastigu di 
7 aña, a pérdé e kaso i awor tin ku 
paga mas ku 2000 euro na gastu di 
korte i abogado. 

E tin ku paga Estado Ulandes 1.442 
euro pa gastunan ku Estado a hasi 
den e kaso di kual suma di 816 euro 
ta bai na salario di su abogado. 

E pérmit pa pone e kaso riba 
agénda ta 626 euro. No ta pórnada 
resientemente un revista huridiko 
a komentá ku kasonan den Korte a 
baha drastikamente pero ta pasobra 
hendenan no tin tantu sén pa paga 
loke nan ta yama Griffierechten. 

Sin pone ‘hannes’ riba mesa, e lcaso 
no ta bai riba agénda (ról). 

Baiendo bék riba e historia, e presu 


ku a menasá ku e lo basha’bou i 
bisa tur lokual e sa di e asesinato di 
Helmin Wiels, no por a haña Verlóf 
pasobra e komishon ku ta evalua 
petishon a haña ku e risilco ta grandi 
ku su enemigunan 1 likidé. 

I awendia likidashon ta al orden del 
dia na Ulanda. 

Na Ulanda tin un fenómeno lcu 
nan ta yama ‘mocromafia’ na kual 
Kurasoleño, Marokano, Turlco i 
Surinameño ta afiliá i ku ta aktua 
lcomo sikario likidando hende lcontra 
pago. 

Basikamente e komishon no ta kere 
ku lo tin intento pa e presu likidá 
hende si e haña verlóf sino mas 
bien ku lo tin atentado pa likida su 
persona. 

I esei ta pone ku lo ta iresponsabel 
pa duné verlóf. 

No tin apelashon posibel lcontra e 
desishon aki. 


Pa medio di un Taskforce di Energia, institui pa 
Minister di Asuntu General Eugene Rhuggenaath, 
Gobiérnu ta sigui e situashon kontinuamente i 
ta tuma akshon segun e diferente senarionan, 
manera prepará adelantá. E Taskforce ta formá 
pa gerenshanan di diferente organisashon den 
sektor energétiko, manera Refineria di Kórsou, 
Curoil, Aqualectra i di representante di varios 
organisashon di gobiérnu. 

Kaminda ta nesesario, Curoil ta kumpra 
kombustibel riba merkado internashonal pa por 
kumpli ku nesesidat di e merkado lokal. Curoil 
den esald ta usa su barku []Red MajesticG pa 
trese e produktonan Kórsou. Asina ta garantisá 
ku tin sufisiente produkto, ora ku Refineria 
Isla eventualmente no por suministrá Kórsou. 
Aqualectra tambe a tuma akshonnan nesesario 
pa garantisá su servisionan konforme e plan di 
mitigáshon. 

Durante e dianan ku ta sigui, lo informá 
komunidat tokante e desaroyonan ora 
esaki ta nesesario. Ta urgi tur hende pa 
sigui informashonnan veridiko di Gobiérnu 
i e instanshanan konserni so, pa evitá ku 
informashon robes ta krea preokupashon 
inesesario. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Cu inmenso dolor y tristeza na nos 
curason pero conforme cu boluntad di 
Dios nos ta anuncia fayecimento di nos 
casa, tata, suegro, welo y ruman: 



Isaias "Chai" Koolman 

*5-l 1-1944 +07-05-2018 

Casa: Bertha Koolman-Wester 

Yuinan: Angelique (Sint Maarten) 

Robertino'Tutu" 
Jean-Marie"Jeany"yVicky 
Birbal (Trinidad) 

Nietonan stima: Jeandrew y Jeanvick Birbal 
(Trinidad) 

Nietanan stima: Vivica-Marie Birbal 
(Trinidad) y Danique Koolman (Sint Maarten) 
Rumannan: Carlos y Carmen Koolman- 

Croes y famia Roy Koolman y famia Victori- 
ano y Marjorie Koolman-Maduro y famia 
Segundo Koolman y Mena Servud y famia 
Thomas "Tommy"Koolman Lucia Koolman y 
famia Heronimo y Mona Koolman-Thiel 
Yolanda Geerman y famia Salome"Meechi" 
Krosendijk y Ruben Wever y famia (Hulanda) 
Alfonso "Fon" Krosendijk y Mirlanda Tromp y 
famia Coby y Voca Krosendijk-Eckmeyer y 
famia 

Manera yui: Ronny Dix y famia (Hulanda) 

Su Cuñanan y swanan, comer y compernann, 
subrino y subrinanan na Aruba, Corsow y 
Hulanda 

Iha: Nayif Wester Lucia Gomes y 

famia Bisinjanan, amistadesnan, conocirnan 
y demas famia: Koolman, Wester, Birbal, 
Krosendijk, Geerman, Croes, Maduro, 

Servud, Naranjo, Williams, Thiel, Eckmeyer, 
Kelly, Roga, Semeleer, Peña, Wever, Dubero, 
Dix, Angela, Werleman, Kock, Vrolijk, 
Lie-Hap-po, Quant, Ras, de Mei, Montsanto. 
Ta invita pa acto di intiero cual lo tuma lugar 
diamars 15 Mei 2018 na Misa Immaculata 
Concepcion Santa Cruz for di 2'or te 4'or 
atardi, despues lo hiba Chai na su ultimo 
lugar di sosgiego pa Santana Catolica Maria 
na Santa Cruz. 

Oportunidad pa condolencia: Dialuna 14 Mei 
2018 for di 7'or pa 9'or di anochi na Aurora 
Funeral Home. 

Envez di krans y flor lo tin un box disponibel 
pa donashon pa fundashon CVA. 
Despensa nos si den nos tristesa nos por a 
lubida un ofotrofamia. 

Danki pa e comprenshon. 

Despues di intiero nos no ta risibi bishita di 
condolencia na cas. 


■■ Aurftfa 

Cumana 76 
Oranjestad,Aruba 
Tcl: 588-6699 
Fax: 588-6698 
Cel : 593-0857/560-1403 


"Señor ta mi wardador, mi'n tin falta 
dinada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe haña forsa". 
Salmo:23 

Nos ta anuncia fayecimento di: 



Ofelio Beatriz Kock-Silva 

*04-02-1934 - tl 1-05-2018 

Acto di entiero lo wordo anuncia 
despues 






Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi Wardador, pues mi no tin 
falta di nada; den cunuku yen di yerbe 
berde E ta pone mi sosega. E ta hiba mi 
na fuente di awa fresco pa mi bolbe 
hañaforsa. Salmo23 

Agradecido pa tur locual nos por a 
comparti cu ne y cu profundo tristesa 
na nos curason pero conforme cu 
boluntad di Dios nos ta anuncia fayeci- 
mento di: 



Sr. Luis Guerrero 

Mihor conoci como "Tico" 
*31 -08-1939 107-05-2018 


Acto di entiero lo wordo 
anuncia despues 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Ki alegria, ora nan a bisa mi: 

"Ban casdi Señor!" 

I awor, ata mi aki para na bo porta Señor. 
Salmo 122 

Cu inmenso dolor na nos curason pero 
conforme cu boluntad di Dios, nos ta 
anuncia fayecimento di nos querida mama, 
wela, rumanytanta 



Sra. Margot Boekhoudt 

Cariñosamente yama: Chichi of Margo 

25 april 1940-11 mei 2018 

Na nomber di su yui: Linda Croes y esposo 
Francis Kelly 

Su nieta stima: Anjelica Kelly 

Su rumannan: Eligia Navas- 
Boekhoudt Frans Boekhoudt 
Filomena Faro-Boekhoudt 

Su swa: Etley Lasten 

Su subrino(a)nan: Ivonne Navas y Roberts 

Schouwenaars Milly Navas y Igor Hasham 

Judith Boekhoudt y Maximo Lampe y yiunan 

Edith Boekhoudt y Mario Kwidama 

Debby Boekhoudt y Joselito de Andrade y yiu. 

Sealene Navas y Siegfried Kelly y yiu 

Marvin Faroy yiunan MightelFaro Rafael Lasten 

Suegro y suegra: Emiliano y Ana Kelly y famia 

Su omoy tantanan: 

Bernadina (Tantina) Croes y yiunan 

Alicia Boekhoudt 

Cloutilda (Tantichi) Croes 

Martina Boekhoudt 

Juan Boekhoudt 

Sira y Silvio Vrolijk y yiunan 

Emilia (Mia) Boekhoudtyyiunan 

Su bon bisiñanan 

Theresita y Tony Croes y yiunan 

Andrea Croesy yiunan 

Tur demas sobrino(a)nan, swa y cuñanan, 
primo(a)nan, amigonan, conocirnan, 
ex-coleganan di Texas y demás famia 

Ta invita pa e acto di entiero cu lo tuma lugar 
diaranson 16 di mei 2018 na Aurora Funeral 
Home di 2'or pa 4'or di atardi, despues saliendo 
pa Santana Catholico na Paradera. Nos disculpa 
si den nos tristesa nos por a lubida un of otro 
famia. Despues di entiero nos no ta ricibi bishita 
di condolencia na cas. 

Continuacion di personal hudicial 
Hulandes cu ta staciona na Sint 
Maarten, y specificamente den 
prizon Pointe Blanche, ta depende 
estrictamente si Gobierno di e 
isla introduci un plan di accion 
urgentemente. 

E exigencianan ta simpel pero fuerte: 
drecha infrastructura di e prizon 
rapidamente y tuma medida fuerte 
riba nivel di personal. Esun cu no ta 
sirbi ta afo. 

Diabierna ultimo e Secretario di 
Estado Hulandes pa asuntonan den 
Reino, Raymond ICnops, a manda un 
carta pa Parlamento Hulandes riba e 
tema. 

Knops a bishita tur e tres islanan 
ariba cu su colega di Husticia, Ferd 
Grapperhaus, principio di e luna aki, 
a confirma cu presencia y asistencia 
di e personal Hulandes pa maneha e 
prizon lo caba na augustus. 

Prome cu esey Gobierno di Sint 
Maarten tin cu traha un Plan di 
Accion, cual Gobierno Hulandes lo 
paga pa traha esaki. 

Fo’i despues cu horcan Irma a pasa 
riba Sint Maarten na september aña 
pasa, personal hudicial y wardado di 
preso Hulandes ta trahando na Sint 
Maarten. 

N ORMALMENTE ta abogadonan 
penalista ta argumenta dilanti hues na 
nomber di cliente pa corte no condena 
nan na castigo di prizon, si fiscal di 
Ministerio Publico pidi esaki. 

Den e caso cu ta sigui a continuacion, 
e biaha aki ta un abogado ta e acusado 
den persona di Brenda Brooks, kende ta 
registra como tal na Corte di Husticia 
na Sint Maarten. 

Diabierna fiscal Martin van Nes, a 
pidi hues den corte di prome instancia 
pa condena e abogado na seis luna di 
castigo di prizon incondicional 
pasobra e lo a paga of a tuma soborno 
y a instiga un funcionario di emigracion 
pa abusa di su funcion. 

Sala di corte tabata yen di amigo y 
famianan ora e caso a cuminsa antayera 
den e segundo fase di e suceso caminda 
polis a aresta e abogado dia 22 di februari 
aña pasa, pero a libera pa motibo di 
salud. 

Fiscal a acusa e abogado di a paga soborno 
na dos funcionario di Inmigracion pa 
laga dos persona indocumenta pasa 
Inmigracion ilegalmente. 

Ta dos persona cu ta traha pa e empresa 


di seguro Nagico na Sint Maarten. 
Esey a sosode na 2016, pero polis a 
graba combersacion telefonico di e 
funcionarionan di Inmigracion y a bin 
dal den nomber di e abogado. 

Brooks tabatin cuater abogado pa 
defende antayera den personanan di 
Sjamira Roseburg, Peggy Ann Brandon, 
Nerissa de La Rosa y Shaira Bommel. 
Den nan alegato e abogadonan a señala 
cu den nos sistema penal mester sali 
for di e punto di bista cu prueba tin 
cu produci berdad pero loke nan ta 
experenciando den e caso aki ta net 
contrario. 

Ministerio Publico ta uzando e sistema 
pa busca prueba pa apoya e conclusion 
di fiscal prome cu nan tin prueba. 

E cuarteto di abogado a priminti cu nan lo 
duna prueba cu contrario na pretension 
di e fiscal cu ta haya Brooks culpabel a 
base di un mensahe di WhatsApp, cu 
Brenda Brooks no tabatin intencion ni a 
comete un crimen. 

Nan tin sigur cu despues cu fiscal di su 
banda y nan di nan banda presenta nan 
argumentonan cu e puntonan di fiscal 
ni tin base. 


Hamas Brenda Brooks por a imagina cu 
pa motibo di su curiosidad pa descubri 
detaye di un caso por a hinca e den e 
situacion aki. 

E abogado a papia cu ex Prome Minister 
Martin pero no cu intencion pa pidi’e 
ningun fabor extra curicular y ademas 
el a cera e telefon y no a sigui papia cu 
Marlin. 

E fiscal a rechasa cu nan a concentra riba 
persona di e abogado personalmente y 
ta pa casualidad nan a haya e prueba 
riba telefon di un otro sospechoso. 

Soborno ta un arma peligroso contra 
ilegalidad y laga hende pasa ilegalmente 
na Inmigracion ta un delito serio. 

E fiscal a pidi hues tambe pa prohibi e 
abogado di ta miembro di conseho di 
comisario di Nagico. 

E1 a haya cu Brooks a abusa di su 
profesion y a daña reputacion di 
abogadonan criminalidad. 

E fiscal a splica cu cantidad di 
funcionario di inmigracion a haya 
castigo incondicional fuerte y no por 
haci excepcion p’e abogado. 

